ลุ้น SET บวกต่อ จับตาทดสอบ 1,300 จุด แนะเกาะติดผลประชุมกนง.-ครม.
ลุ้น SET บวกต่อ จับตาทดสอบ 1,300 จุด แนะเกาะติดผลประชุมกนง.-ครม.
ลุ้น SET บวกต่อ จับตาทดสอบ 1,300 จุด แนะเกาะติดผลประชุมกนง.-ครม.
21 ก.ย. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะรีบาวด์ขึ้น ลุ้นทดสอบระดับ 1,300 จุด หลังการชุมนุมทางการเมืองในวันที่ 19-20 ก.ย.ที่ผ่านมาไม่มีความรุนแรงเกิดขึ้น และก็ผ่านพ้นการปรับน้ำหนักลงทุนของฟุตซี่ไปแล้ว ทำให้ตลาดฯน่าจะฟื้นตัวขึ้นได้ในวันนี้ โดยเฉพาะหุ้นในกลุ่มพลังงานน่าจะปรับขึ้นได้แล้วหลังจากราคาน้ำมันขึ้นไป 4 วันที่ผ่านมา แต่กลุ่มพลังงานยังไม่ค่อยขยับขึ้นจากแรงกดดันการปรับน้ำหนักของฟุตซี่
นอกจากนี้เงินบาทก็แข็งค่าขึ้น ทำให้นักลงทุนต่างชาติไม่น่าจะขายออกมามาก ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยยังต้องติดตามสถานการณ์การแพร่ระบาดไวรัสโควิด-19, สถานการณ์ความสัมพันธ์ระหว่างจีน และสหรัฐฯ, สถานการณ์การเลือกตั้งในสหรัฐฯ รวมถึงทิศทางราคาน้ำมัน
ส่วนบ้านเราให้รอติดตามผลการประชุมคณะกรรมการนโยบายการเงิน (กนง.) ในวันพุธนี้ (23 ก.ย.) และรอดูการประชุมคณะรัฐมนตรี (ครม.) ในวันพรุ่งนี้ว่าจะมีมาตรการอะไรออกมาหรือไม่ รวมถึงรอติดตามการชุมนุมทางการเมืองในวันที่ 24 ก.ย.ซึ่งก็ไม่ได้ให้น้ำหนักมากเท่าสุดสัปดาห์ที่ผ่านมา
พร้อมให้แนวรับ 1,280 จุด ส่วนแนวต้าน 1,310 จุด